Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 206/13/8807	Michalovce, 13.1.2015
EEČ : 2-66-13-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.1.2015, spisová značka Pv 206/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 28. 02. 2013 o 20,10 h, v OC Kaufland na ul. XXXXX v XXXXX, odcudzil 6 ks čokolád zn. ORION, ktoré ukryl do vnútorného vrecka a bez zaplatenia preniesol cez pokladničnú zónu, čím spôsobil spoločnosti Kaufland SR, v. o. s. XXXXX, prevádzka XXXXX, škodu vo výške 5,70 €, 
	pričom uvedeného konania sa dopustil napriek tomu, že bol dňa 13. 08. 2012 právoplatne postihnutý blokovou pokutou - blokom č. AB-067879 vo výške 30,- €, policajtom Mestskej polície XXXXX za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, ktorého sa dopustil v ten istý deň krádežou čokolád v OC Billa, prevádzka XXXXX.

Uznesením prokurátora Okresnej prokuratúry XXXXX zo dňa 13.1.2015, spisová značka Pv 206/13/8807, bola určená obvinenému skúšobná doba v trvaní 15 mesiacov.
Odôvodnenie:
Uznesením Okresnej prokurátorky v Michalovciach sp. zn. Pv 206/13/8807 zo dňa 03. 05. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. f) Tr. zákona proti obvinenému XXXXX, ktorý mal byť spáchaný tým, že dňa 28. 02. 2013 o 20,10 h, v OC Kaufland na ul. XXXXX, odcudzil 6 ks čokolád zn. ORION, ktoré ukryl do vnútorného vrecka a bez zaplatenia preniesol cez pokladničnú zónu, čím spôsobil spoločnosti Kaufland SR, v. o. s. XXXXX, prevádzka XXXXX, škodu vo výške 5,70 €, 
	pričom uvedeného konania sa dopustil napriek tomu, že bol dňa 13. 08. 2012 právoplatne postihnutý blokovou pokutou - blokom č. AB-067879 vo výške 30,- €, policajtom Mestskej polície XXXXX za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, ktorého sa dopustil v ten istý deň krádežou čokolád v OC Billa, prevádzka XXXXX.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 15 (pätnásť) mesiacov. Toto rozhodnutie sa stalo právoplatným dňom 14. 05. 2013.

Skúšobná doba pre podmienečné zastavenie trestného stíhania uplynula dňom  14. 08. 2014.

Po uplynutí skúšobnej doby bol vyžiadaný odpis z registra trestov a  správy o povesti obvineného. 

 Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku. 

Keďže obvinený XXXXX vyhovel podmienkam uvedeným v ustanovení  § 217 ods. 1 Trestného poriadku, bolo rozhodnuté, že sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka